Žalesėlis
54°51′58″ š. pl. 25°15′49″ r. ilg.﻿ / ﻿54.86611°š. pl. 25.26361°r. ilg.﻿ / 54.86611; 25.26361 Žalesėlis - ežeras Lietuvoje, Vilniaus rajone, 6,5 km į šiaurę nuo Riešės, Pikeliškių kaime. Ežero ilgis iš šiaurės į pietus - 0,42 km, plotis - iki 0,26 km. Altitudė 153,5 m. Vakarinis ir rytinis krantai aukšti, pietinis - žemas ir pelkėtas. Vakarinėje pakrantėje plyti pievos, rytinėje ir pietinėje pakrantėse įsikūrę kolektyvinių sodų bendrijos. Ežerą iš pietų į šiaurę prateka Asiūklės upelis link už kelio  108  Vievis–Maišiagala–Nemenčinė  telkšančio didesnio Žaleso ežero (Žalesos upės baseinas). Rytinėje pakrantėje yra paplūdimys.